এর আগে, চতুর্থ দিনে বিরাট কোহলিদের দেওয়া বিশাল লক্ষ্যে ব্যাট করতে নেমে দলীয় ষষ্ঠ ওভারে রবিচন্দ্রন অশ্বিনের শিকার হন ওপেনার তামিম ইকবাল। ব্যক্তিগত তিন রানে বিরাট কোহলির হাতে ধরা দেন এই টাইগার ড্যাশিং ওপেনার। এরপর দলকে টেনে নেওয়ার দায়িত্ব পড়ে সৌম্য ও মুমিনুলের ওপর। ভালোই খেলছিলেন দু'জন। কিন্তু ৬৬ বলে ব্যক্তিগত ৪২ রানে বিদায় নেন তিনি। এরপরই অশ্বিনের দ্বিতীয় শিকার হয়ে ২৭ রানে ফিরে যান মুমিনুলও। পরের কয়েকটি ওভার নির্বিঘ্নে কাটিয়ে দেন সাকিব ও মাহমুদুল্লাহ। যদিও একবার সাকিবকে আউট বলে আঙ্গুল উঁচিয়ে দেন। তবে রিভিউ নিয়ে বেঁচে যান মারকুটে ব্যাট করতে থাকা সাকিব। আগের ইনিংসের মতো এদিনও শুরু থেকে হাত খুলেই খেলতে থাকেন সাকিব। তাই আগে ক্রিজে এসেও মাহমুদুল্লাহ রান যেখানে ৯, সাকিবের সেখানে ২১।